Kuva: Maiju Torvinen

Oulussa oli suurten kaupunkien korkein työttömyysaste heinäkuun lopussa. Kaupungin työttömyysprosentti oli tuolloin 17,3. Toiseksi pahinta työttömyys oli Lahdessa, jossa työttömyysprosentti oli 17,1.

Kymmenen suurimman kaupungin työttömyyslukuja vertailtaessa paras tilanne oli Espoossa, jossa työttömyysprosentti oli 8,9. Kaupunkien työttömyysaste oli keskimäärin 14 prosenttia.

Vuoden 2012 heinäkuuhun verrattuna työttömyysprosentti oli noussut eniten Tampereella ja Oulussa. Pienintä työttämyyden kasvu oli ollut Kuopiossa.

Määrällisesti työttömiä oli heinäkuun lopussa eniten Helsingissä, lähes 34 000 henkilöä, ja toiseksi eniten Tampereella, lähes 19 000 henkilöä. Oulussa ja Turussa työttömiä oli noin 15 000. Vantaalla ja Espoossa työttömien määrä oli lähes 12 000.

Tiedot käyvät ilmi Lahden kaupungin tilastotiedotteesta.

Kymmenen suurimmman kaupungin työttömyysprosentit:

Oulu 17,3 %

Lahti 17,1 %

Tampere 16,9 %

Jyväskylä 16,4 %

Turku 16,3 %

Kouvola 13,7 %

Kuopio 12,4 %

Vantaa 10,8 %

Helsinki 10,6 %

Espoo 8,9 %